সৌরভের সুরে সুর মেলান কোহলি। জানিয়ে দেন, ২০১৯ বিশ্বকাপ জিতলে অক্সফোর্ড স্ট্রিটে আদুর গায়েই হাঁটতে শুরু করে দেবেন তিনি। পাশাপাশি রয়্যাল চ্যালেঞ্জার্স ব্যাঙ্গালোরের অধিনায়ক জানান, ‘‘আমার মনে হয় না আমি একা জামা খুলব।’’ সেদিন কিন্তু সৌরভ একাই লর্ডসের ব্যালকনিতে জামা উড়িয়েছিলেন। কোহলি জামা খুলে ফেললে তাঁকে অনুসরণ করবেন আরও অনেকে। কোহলির কথা শেষ না হতেই সৌরভ হার্দিক পাণ্ড্যর নাম নেন। কোহলি সঙ্গে সঙ্গে বলতে শুরু করে দেন, ‘‘আমি নিশ্চিত হার্দিক পাণ্ড্যও আমাকে অনুসরণ করবে। আমি ১২০ শতাংশ নিশ্চিত। বুমরাহও আমাদের সঙ্গে যোগ দেবে। কারণ ওরও সিক্স প্যাক রয়েছে। আরও অনেকেই আমাদের সঙ্গী হতে হবে।’’